97/449/EY: Komission päätös, tehty 30 päivänä heinäkuuta 1996, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöönpanemiseksi tehdyn päätöksen 95/33/EY muuttamisesta neljännen kerran (Ainoastaan suomen- ja ruotsinkielinen teksti on todistusvoimainen)



Virallinen lehti nro L 194 , 23/07/1997 s. 0028 - 0031



KOMISSION PÄÄTÖS, tehty 30 päivänä heinäkuuta 1996, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöönpanemiseksi tehdyn päätöksen 95/33/EY muuttamisesta neljännen kerran (Ainoastaan suomen- ja ruotsinkielinen teksti on todistusvoimainen) (97/449/EY) EUROOPAN YHTEISÖJEN KOMISSIO, joka ottaa huomioon Itävallan, Suomen ja Ruotsin liittymisasiakirjan ja erityisesti sen 138 artiklan, sekä katsoo, että Suomi on ilmoittanut 26 päivänä lokakuuta 1994 komissiolle liittymisasiakirjan 143 artiklan nojalla Suomen ohjelman, joka koskee liittymisasiakirjan 138, 139 ja 140 artiklan mukaisten tukien täytäntöönpanoa tiettyjen tuotteiden ja toimintojen osalta vuosiksi 1995-1999, osia tästä ohjelmasta, sellaisena kuin se on muutettuna 16 päivänä joulukuuta 1994 päivätyllä kirjeellä, hyväksyttiin komission päätöksellä 95/33/EY (1); kyseistä päätöstä muutettiin päätöksillä 95/330/EY (2), 95/529/EY (3) ja 96/188/EY (4), Suomi toimitti komissiolle 18 päivänä heinäkuuta 1996 liittymisasiakirjan 143 artiklan nojalla pyynnön saada komission lupa muuttaa tätä ohjelmaa tiettyjen tuotteiden tukitasojen alentamisen osalta, Suomi pitää päätöksessä 95/33/EY määrättyjen tiettyjen tuotteiden tuottajille maksettavan tuen alenemista liiallisena, tukitason alentamisen pienentäminen antaa viljelijöille tilaisuuden toteuttaa rakenteellisia toimenpiteitä, jotka helpottavat tukien täydellistä loppumista siirtymäkauden päättyessä, tämä tukitason alentamista koskeva muutos on liittymisasiakirjan ja erityisesti sen 138 artiklan 1 kohdan toisen alakohdan mukainen, koska tässä artiklassa ei määrätä erityisiä sääntöjä alentamisen määrästä, ja tuen alentamista koskeva muutos ei tarkoita 138 artiklan mukaisen tuen soveltamisajan pidentämistä liittymisasiakirjassa vahvistetun siirtymäkauden ulkopuolelle, ON TEHNYT TÄMÄN PÄÄTÖKSEN: 1 artikla Korvataan päätöksen 95/33/EY liitteessä I ja II esitetyt tukitasot vuodesta 1997 mainittujen tuotteiden osalta seuraavasti: >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> 2 artikla Tämä päätös on osoitettu Suomen tasavallalle. Tehty Brysselissä 30 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 43, 25.2.1995, s. 56 (2) EYVL N:o L 191, 12.8.1995, s. 37 (3) EYVL N:o L 302, 15.12.1995, s. 33 (4) EYVL N:o L 60, 9.3.1996, s. 25 (5) Eläinten lukumäärä voidaan vaihtoehtoisesti ilmoittaa vuosikeskiarvona. (6) Ei muutettu suhteessa päätökseen 95/33/EY. (7) Muutettu päätöksellä 95/330/EY. (8) NY = nautayksikkö Jalostustammat = 1 NY; Työhevonen = 0,85 NY; Ravihevonen, ratsuhevonen, poni = 0,60 NY; Uuhet, vuohet = 0,15 NY; Lypsylehmä, emolehmä, naudat > 2 vuotta = 1 NY; Naudat 6 kuukautta-2 vuotta = 0,6 NY.